Meister Rumelant

Meister Rumelant (eller «Mester Rumelant»), var en minnesanger (sangspruchdichter) fra Sachsen som hadde sitt høydepunkt i årene 1270-80.

Han ble kalt Rumelant fra Sachsen for å skille ham fra den samtidige Rumelant fra Schwaben.<ref>[https://musiklexikon.ac.at/0xc1aa5576_0x0001dff7 «Rumeland (Rumelant, Rumslant) von Sachsen», Österreichisches Musiklexikon]</ref> Rumelant fra Sachsen var helt igjennom nordtysker i sitt uttrykk, i utpreget motsetning til sydtyske minnesangere.Gustav Roethe: «Rumsland von Sachsen», Allgemeine Deutsche Biographie]</ref>

Rumelant var mer opptatt av religiøs poesi enn andre av samtidens minnesangere, som foretrakk kjærlighetsdiktning i trubadurenes stil. Han var også kjent for sine hyllester til en rekke fyrster, såsom en hyllest til Habsburg-keiseren Rudolf 1.s kroning i Aachen, to til hertug Barnim av Stettin, en til hertug Albrecht av Braunschweig, og en til den unge danske kongen Erik Menved, der Rumelant beskriver Guds glede over guttens evner og adferd. Erik Menved levde angivelig opp til sitt navn som «ærerik» (ehrenreich, dvs. Erik), og attpåtil var han oppkalt etter sin far Erik Klipping, «én Erik etter den andre kong Erik».Hørby, Kai; Olsen, Rikke Agnete: «Minnesang og folkevise» i Danmarkshistorien på lex.dk. Hentet 2. september 2022 fra 

Rumelant er den mest samtidige kilden til drapet på kong Erik Klipping i Finderup låve. «Trofaste dansker, hevn eders konge. Hjelp oss med å straffe dette mord. Meld morderne, og anklag dem på liv og død», kvad Rumelant i en sang bestilt av enkedronningen, Agnes av Brandenburg.<ref>[https://www.academia.edu/36585692/Kongemordet_i_Finderup_Lade «Rumelant» i Troels Brandt: Kongemordet i Finderup lade

Rumelant omtales, sammen med andre samtidige sangere, i den såkalte Codex Manesse fra omkring 1300, men ellers vites lite om ham. Kunstnernavnet eller tilnavnet Rumelant betyr noe à la «røm landet», og kan hentyde til hans status som veifarende sanger.

 Referanser 

 Kilder 
 Die tenschen morder'', ALBA, Classico, 2001

Kategori:Dansk musikk
Kategori:Minnesangere
Kategori:Fødsler på 1200-tallet